La platja de Gandia acull l´Orange Folk Fest
05 octubre 2018

## La platja de Gandia acull l´Orange Folk Fest05 octubre 2018Última actualització: 14 juliol 2025

![](../gestion/img/_AO_6838-copia.jpg)  
  

El **regidor de Responsabilitat Social, Nahuel González**, acompanyat per la **presidenta i vicepresidenta de la Asociación Cultural de Festivales y Eventos Internacionales, María de los Ángeles Díaz y Dayana Kryzhanovskaya**, respectivament, han presentat aquest matí l’Orange Folk Fest, un festival internacional multicultural que es celebrarà demà dissabte, 6 d’octubre, a la platja de Gandia.

        A les 15.30 h hi haurà una desfilada de les indumentàries per primera línia de la platja i a les 16.30 h, a la plaça del Port, balls típics i folklore a càrrec d’11 grups representatius de 8 països i 7 nacionalitats diferents: Bulgària, Bolívia, Argentina, Rússia, Bangladesh, Espanya, etc... Les diferents cultures que conviuen a la nostra ciutat i comarca.

        _“A més, a partir d’enguany volem vincular multiculturalitat al món cítric, com a exportadors de taronges arreu del món. Relacionar tradició, folklore amb el nostre emblema agrícola més internacional”_, ha assegurat Kryzhanovskaya, qui ha recordat que a diferents països del món exportadors de taronja també s’hi fan esdeveniments similars.

        L’Orange Folk Fest està organitzat per l’Asociación Cultural de Festivalers y Eventos Internacionales, amb la col·laboració dels departaments de Polítiques amb la Ciutadania, Turisme i Cultura. I com a patrocinadors: Guillem Export i Grill Bar Restaurant.

        _“Es tracta d’un esdeveniment que posa la ciutat en valor i aporta multiculturalitat amb les mostres de folklore i tradicions d’aquests països. A més, és un reclam que serveix per a dinamitzar el turisme més enllà de la temporada”_, ha conclòs González.